เตรียมพร้อมสำหรับการเดิน เพิ่มประสิทธิภาพในการเดิน เริ่มออกเดิน
โดยทั่วไปสถานที่ที่ดีที่สุดสำหรับการเดินควรเป็นพื้นดินที่ราบเรียบ, บาทวิถีที่ราบเรียบ, พื้นผิวที่ไม่ขรุขระและมีการจราจรที่ไม่วุ่นวาย ทางเลือกที่สะดวกอาจเป็นบริเวณรอบที่พักของคุณ, หากถนนมีความชันมากเกินไป มีหลุมบ่อ หรือไม่มีทางเดินแบบที่ต้องการ อาจเลือกบริเวณอื่นที่อยู่ไม่ไกลจากที่พักแทน  เลือกสวมรองเท้าให้เหมาะสม การเดินจะเป็นการทำให้เกิดแรงกดที่นิ้วเท้าเล็กน้อยหากสวมรองเท้าสำหรับการเดินที่ไม่เหมาะสม และนอกจากนั้นให้สวมรองเท้าที่เหมาะสมสภาพฝนฟ้าอากาศด้วย นำรถไปจอดไว้หากระยะทางไกลเกินไปที่จะเดิน โดยจอดในที่ที่ราบเรียบและเงียบสงบ ในบางเมืองจะมีทางสำหรับจักรยานหรือทางสำหรับเดินซึ่งจะเป็นทางเรียบๆ และมีการซ่อมแซมทางให้ดี จะมีการจราจรของรถที่ไม่ติดขัดนัก สถานที่ดังกล่าวเป็นสถานที่ที่ดีในการเลือกที่จะเดิน หากคุณไม่ต้องการจะแวะและเดินร้านค้า ห้างสรรพสินค้า ก็ยังมีสถานที่ดีๆ สำหรับการเดิน ซึ่งเป็นพื้นที่ที่ราบเรียบ กว้างขวาง และมีทางเดินต่างๆ มากมายที่จะไม่ทำให้รู้สึกเบื่อ หากพักอยู่ใกล้แหล่งน้ำที่กว้างใหญ่ ชายขอบฝั่งก็เป็นสถานที่ที่ดี เป็นสถานที่ที่ผ่อนคลายสำหรับรับอากาศบริสุทธิ์และเดินเข้าไปออกกำลังกาย หากโชคดีพอที่มีที่พักอยู่ในย่านชานเมือง ก็สามารถเดินไปร้านสะดวกซื้อหรือไปที่ตู้ไปรษณีย์เพื่อไปทำธุระเช่นเดินไปซื้อนมหรือส่งจดหมายได้ หากต้องการออกกำลังกายในร่ม ใช้ลู่วิ่งแล้วตั้งค่าให้ความเร็วต่ำเพื่อเดินออกกำลังกาย จะช่วยให้มีเพลงไว้ฟังตอนเดินออกกำลังกายโดยเฉพาะหากคุณมักเบื่อกับการออกกำลังกายแบบเงียบๆ เอาง่ายๆ การฟังเพลงยังช่วยให้จิตใจปลอดโปร่งทำให้คิดถึงเรื่องต่างๆ ในชีวิตได้ โดยการฟังเพลงยังเป็นการสร้างจังหวะทำให้มีแรงบันดาลใจในการเดิน การเดินเป็นโอกาสที่ดีในการสะท้อนความคิดและวางแผนอนาคต แต่ต้องหลีกเลี่ยงการคิดเรื่องที่เครียด การเดินควรเป็นโอกาสสำหรับการผ่อนคลายความเครียด  ดาวน์โหลดเพลงที่ชอบไว้ในโทรศัพท์มือถือหรือเครื่องเล่น mp3 ไว้สำหรับฟังไม่ว่าไปที่ไหน การเดินสามารถเป็นโอกาสที่ดีสำหรับการฟังคลิปเสียง หรือ รายการที่มีการบันทึกเสียงเอาไว้ให้ฟัง หากฟังเพลงหรือคลิปเสียงต่างๆ ขณะเดินกลางแจ้ง ให้ระมัดระวังสิ่งแวดล้อมรอบตัวให้มาก การฟังโดยใส่หูฟังจะทำให้ได้ยินเสียงรถที่วิ่งอยู่ใกล้เคียงได้ยากยิ่งขึ้น หากคุณเป็นคนที่ไม่ค่อยเคลื่อนไหวร่างกายมาเป็นเวลานาน คุณอาจจะต้องการเริ่มจากเดินช้าๆ และระยะทางที่ใกล้ลงมาหน่อย เขียนเป้าหมายที่ทำได้จริงลงในสมุดหรือปฏิทินที่สามารถติดตามผลและเห็นผลความสำเร็จเล็กๆ น้อยๆ ได้  ตัวอย่างเช่น อาจจะวางแผนเริ่มจากการเดิน 300 นาทีต่อวัน 3 วันต่อสัปดาห์ อย่างไรก็ตามการเดินเป็นการออกกำลังกายที่ค่อนข้างเบาที่ไม่ทำให้เหนื่อยมากสำหรับคนส่วนใหญ่ ดังนั้นการเตรียมพร้อมที่ดีและแต่งกายอย่างเหมาะสม ก็จะทำให้พร้อมสำหรับการเดินได้เป็นชั่วโมงโดยไม่เหนื่อยล้าเหมือนการออกกำลังกายที่หนักกว่า อย่างเช่น การวิ่งหรือยกน้ำหนัก อาจจะง่ายสำหรับบางคนแต่ไม่ง่ายสำหรับคนอื่นๆ จึงขอยืมวลีเด็ดว่า การเดินเปรียบเสมือนการวิ่งมาราธอน ไม่ใช่การวิ่งระยะสั้น ดังนั้นต้องมีใจอดทนพร้อมสำหรับการเริ่มเดินนี้ อย่าคาดหวังว่าจะเห็นผลเร็ว การเพิ่มการเดินเข้าไปในชีวิตประจำวันเป็นสิ่งที่ดีต่อสุขภาพทำให้มีวิถีชีวิตที่ดีขึ้น และเป็นการปรับเปลี่ยนที่ควรทำอย่างต่อเนื่อง อย่าใช้การเดินเป็นวิธีเพื่อต้องการให้หุ่นดีได้ทันใจหรือทำให้น้ำหนักลดลงอย่างรวดเร็วหรือชั่วคราว ในการเดินแต่ละครั้ง ให้เพิ่มระยะเวลาในการเดินสัก 30 วินาที ถึง 1 นาทีจนกระทั่งสามารถเดินได้ต่อเนื่อง 10 นาที อย่ากังวลใจหากไม่สามารถเดินไปนานกว่าครั้งก่อน ตั้งเป้าหมายแล้วทำต่อไปจนกระทั่งไปได้เร็วกว่าที่คิด หลังจากเดินได้ 10 นาทีแล้ว อัตราการเพิ่มจะลดลง แต่ให้พยายามเพิ่มการเดินไปอีก 5 นาทีในแต่ละสัปดาห์ ลองเดินบนทางที่เป็นแนวโค้งและถนนในเมือง ซึ่งจะพบกับทางชันและทางลาดซึ่งเป็นการเพิ่มความยากในการเดิน หาเส้นทางที่เดินได้ยากขึ้นเพื่อฝึก โดยอาจไปถึงขึ้นเดินขึ้นเขาและหน้าผาเพื่อเพิ่มความท้าทาย . สามารถซื้อเครื่องจับอัตราการเต้นหัวใจและสวมไว้ขณะออกกำลังกายเพื่อให้แม่นยำและเที่ยงตรงมากขึ้น หากยังออกได้ต่ำกว่าอัตราการเต้นหัวใจเป้าหมาย ต้องเพิ่มความเร็วในการเดินเพื่อให้ได้ผลดีต่อสุขภาพ  ร่างกายจะไม่เผาผลาญไขมันหากออกไม่ถึงอัตราการเต้นของหัวใจเป้าหมายเป็นระยะเวลาช่วงหนึ่งอย่างต่อเนื่อง เมื่อเริ่มหันมาเดินแล้ว น้ำหนักตัวจะลดลงและผลเรื่องระบบหายใจและไหลเวียนเลือดจะได้ผลด้วยการทำอย่างสม่ำเสมอไม่ใช่การเพิ่มความเร็วหรือระยะทาง เดินโดยเพิ่มอัตราเร็วสัก 1-2 นาที แล้วเดินช้าลงในอัตราเร็วปกติ 2 นาที ทุกๆ 1 หรือ 2 วันให้เพิ่มการเดินเป็นช่วงแบบนี้จนกระทั่งครบเวลาที่ตั้งไว้ โดยรวมระยะเวลาพักด้วย เพื่อร่างกายพร้อมมากขึ้นให้ลดระยะเวลาพักลงจนกระทั่งเหลือแค่ 1 นาทีหรือน้อยกว่านั้น ดื่มน้ำให้ได้อย่างน้อย 250-500 มิลลิลิตร 1 ชั่วโมงก่อนเดิน ดื่มน้ำให้มากหน่อยหากต้องการเดินนานๆ เพื่อจะได้ไม่ขาดน้ำขณะออกกำลังกายโดยเฉพาะหากออกกลางแดดที่ร้อน  อาจจะหาขวดน้ำที่สามารถใช้ซ้ำได้สำหรับพกติดตัวไปด้วยขณะเดิน เพื่อให้ร่างกายมีน้ำเพียงพอตลอดการเดิน บางคนอาจมีตะคริวขึ้นที่ท้องหากดื่มน้ำทันทีก่อนทันทีหรือขณะออกกำลังกาย ให้ระวังเรื่องนี้ โดยให้เวลาร่างกายในการจัดการกับน้ำก่อนจะเริ่มออกกำลังกาย ไม่ดื่มน้ำมากเกินไปเพราะจะทำให้ต้องเข้าห้องน้ำขณะเดินระยะทางไกลๆ หรืออาจเลือกไปเดินในเส้นทางที่มีห้องน้ำสาธารณะระหว่างทาง ประมาณระยะทางจากจุดเริ่มออกเดินและสามารถเดินกลับมาได้ การเดินโดยมีเส้นลู่แนวโค้งไม่ควรระยะทางมากกว่า 0.4 กิโลเมตรต่อรอบจะเหมาะสมที่สุด หากคุณรู้สึกเดินได้สบายขึ้นกว่าครั้งก่อนที่วางแผนไว้ ให้ลองเพิ่มระยะเลย การเดินนั้นใช้ร่างกายหนักน้อยกว่าการออกกำลังกายอื่นๆ เพราะฉะนั้นอย่าไปกลัวการเดินให้มากกว่าเป้าหมายที่ตั้งไว้ เมื่อคุณเริ่มเดินครั้งแรก ให้ตั้งไว้ว่าจะเดินได้กี่นาที เลือกระยะเวลาที่คิดว่าสามารถทำได้ ไม่ต้องกังวลว่าจะเร็วไป ให้เดินให้ครบตามเป้าที่วางไว้ 2-5 นาทีต่อวันเป็นการเริ่มที่ดี เวลาจะเพิ่มขึ้นในแต่ละสัปดาห์ ไม่ต้องสนใจว่าเดินได้ไกลแค่ไหน ให้สนใจว่าสามารถเดินได้นานแค่ไหน แล้วเราจะเดินได้เร็วขึ้นและไกลขึ้นเมื่อเดินได้เก่งขึ้น
หาสถานที่ที่ดีสำหรับการเดิน. สร้างรายการเพลงไว้ฟังตอนออกกำลังกาย. ตั้งเป้าหมายที่เป็นไปได้ในการพัฒนา. สร้างความคิดที่ว่าออกกำลังกายให้“ช้าแต่สม่ำเสมอ”. เพิ่มระยะเวลา. เพิ่มความเร็วและความยากหลังจากสามารถเดินได้แล้ว 45 นาทีต่อวัน. พิจารณาอัตราการเต้นของหัวใจเป้าหมายและสูงสุด ลองเปลี่ยนไปเป็นการออกกำลังกายแบบอินเทอร์วอล. ดื่มน้ำให้เพียงพอก่อนเริ่มออกเดิน. เดินแบบสบายๆ ในการเดินครั้งแรก. ตั้งเวลาไว้.
https://www.wikihow.com/Start-Walking-for-Exercise https://www.wikihow.com/Start-Walking-for-Exercise https://www.wikihow.com/Start-Walking-for-Exercise
Preparing for Your Walks Improving Your Performance Setting out on Your Walk